CELEX: C2007/183/77
Language: bg
Date: 2007-08-04 00:00:00
Title: Дело T-215/07: Иск, предявен на 22 юни 2007 г. — Donnici/Европейски парламент

4.8.2007   
            
            
               BG
            
            
               Официален вестник на Европейския съюз
            
            
               C 183/40
            
         Иск, предявен на 22 юни 2007 г. — Donnici/Европейски парламент
   (Дело T-215/07)
   (2007/C 183/77)
   Език на производството: италиански
   Страни
   
      Ищец: Beniamino Donnici (представители: M. Sanino, G. Roberti, I. Perego, P. Salvatore, avvocati )
   
      Ответник: Европейски парламент
   Искания на ищеца
   
               —
            
            
               да се отмени решението на Европейския парламент от 24 май 2007 г. относно проверка на пълномощията на ищеца;
            
         
               —
            
            
               да се обяви по силата на член 241 ЕО за незаконосъобразен член 3, параграф 5 от Правилника за дейността на Европейския парламент;
            
         
               —
            
            
               да се осъди Европейският парламент да заплати съдебните разноски.
            
         Правни основания и основни доводи
   С оспорваното решение се обявява за недействителен мандатът на Beniamino Donnici за член на Европейския парламент, чийто избор е обявен от компетентните национални власти, и се потвърждава действителността на мандата на Achille Occhetto.
   В това отношение следва да се подчертае, че чрез решение, имащо силата на присъдено нещо, италианският Consiglio di Stato е отменил обявяването на Achille Occhetto за член на Европейския парламент.
   В подкрепа на своите искания ищецът изтъква, че Европейският парламент:
   
               —
            
            
               не е имал компетентност да се произнесе по действителността на възложения на Beniamino Donnici мандат като депутат в Европейския парламент;
            
         
               —
            
            
               е нарушил член 12 от Акта от 1976 г., който по никакъв начин не му позволява да поставя отново на обсъждане решенията, приети от националните органи в рамките на техните правомощия;
            
         
               —
            
            
               неправилно е приложил член 3, параграф 5 от Правилника за дейността на Европейския парламент, като ищецът освен това се позовава на незаконосъобразността на тази норма, доколкото тя противоречи на Акта от 1976 г. Като източник на вторично законодателство, Правилникът за дейността сам по себе си не може да предостави на Европейския парламент правомощия, които не са вече предвидени в Акта;
            
         
               —
            
            
               погрешно е преценил, че може да констатира нарушение на член 6 от Акта от 1976 г. и също така е нарушил принципа за силата на присъдено нещо, като „не е приложил“ влезли в сила съдебни решения, произнесени във връзка с този въпрос от националните съдилища;
            
         
               —
            
            
               не е обосновал по подходящ начин оспорваното решение и по-специално не е обяснил причините, поради които не се е съобразил с противоположното становище, изразено по този въпрос от неговата правна служба.